百丈縣

百丈縣，唐貞觀八年置，屬雅州「百丈：漢嚴道縣地，在漢臨邛南百二十里。有百丈山。武德置百丈鎮。貞觀八年，改鎮為縣。」《舊唐書》卷四十一　志第二十一／地理四／十道郡國　四／劍南道／雅州下都督府「雅州盧山郡，下都督府。本臨邛郡，天寶元年更名。土貢：麩金、茶、石菖蒲、落鴈木。 戶萬八百九十二，口五萬四千一十九。縣五。有和川、始陽、靈關、安國四鎮兵。又有晏山、邊臨、統塞、 集重、伐謀、制勝、龍游、尼陽八城。嚴道，中。唐初，以州境析置濛陽、長松、靈關、陽啟、嘉良、火利六縣，武德六年皆省。盧山，中。儀鳳二年置大渡縣，長安二年省。有靈關。有鹽，有銅。名山，中下。有雞棟關。百丈，中。貞觀八年置。榮經。中下。武德三年置。有邛崍山，有關。有銅。有金湯軍，乾符二年置；幷置靜寇軍，故延貢地也。」《新唐書》卷四十二　志第三十二／地理六／劍南道／劍南採訪使／雅州盧山郡，宋代屬雅州，熙寧五年，省百丈縣為鎮入名山縣，元祐二年復置「雅州，上，盧山郡，軍事。崇寧戶二萬七千四百六十四，口六萬二千三百七十八。貢麩金。縣五：嚴道，中。有碉門砦。盧山，上。有靈關砦。名山，中。熙寧五年，省百丈縣為鎮入焉，元祐二年復。榮經，中下。百丈。中下。州城內一茶場。熙寧九年置。領羈縻州四十四。當馬州、三井州、來鋒州、名配州、鉗恭州、斜恭州、畫重州、羅林州、籠羊州、林波州、林燒州、龍蓬州、敢川州、驚川州、禍眉州、木燭州、百坡州、當品州、嚴城州、中川州、鉗矣州、昌磊州、鉗并州、百頗州、會野州、當仁州、推梅州、作重州、禍林州、金林州、諾祚州、三恭州、布嵐州、欠馬州、羅蓬州、論川州、讓川州、遠南州、卑盧州、夔龍州、耀川州、金川州、東嘉梁州、西嘉梁州。」《宋史》卷八十九　志第四十二／地理五／成都府路／雅州；元代仍屬雅州「雅州。下。憲宗戊午歲，攻破雅州，石泉守將趙順以城降。領縣五：名山，下。瀘山，下。百丈，下。榮經，下。嚴道。下。」《元史》卷六十　志第十二／地理三／陝西等處行中書省／雅州；明洪武中省「雅州元屬陝西行省吐蕃宣慰司。洪武四年以州治嚴道縣省入，直隸布政司。東有蔡山，一名周公山，其下有經水，一名周公水。又東南有榮水，一名長濆河，又有小溪，一名百丈河，至州界，俱合流於青衣江。北有金雞關。 東北有金沙關。東北距布政司四百五十里。領縣三。 名山。州東北。洪武十年省入州。十三年十一月復置。東北有百丈山，旁有百丈縣，元屬雅州，洪武中省。西有蒙山。南有青衣江。」《明史》卷四十三　志第十九／地理四／四川／雅州。

註釋

Category:唐朝縣份
Category:宋朝縣份
Category:元朝縣份